पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना के बढ़ते संक्रमण के बीच लगातार मौतें हो रही हैं। इसके साथ ही पड़ोसी जिलों में हालात खराब हैं, जहां ऑक्सीजन, रेमेडेसिविर इंजेक्शन की मात्रा तक मरीजों के बढ़ने के साथ कम पड़ने लगी हैं। ऐसे में मास्क कोरोना संक्रमण से बचने का एक कारगर उपाय है।
सही ढंग से मास्क लगाना अब और भी जरूरी हो गया है। जिला अस्पताल के डॉक्टर योगेश दांगी का कहना है कि मास्क के बीच सिल्क की लेयर होगी तो यह लोगों को एक हद तक संक्रमण से बचा सकते हैं। सिल्क लेयर वाले मास्क को धोकर पांच- सात बार उपयोग कर सकते हैं।
1. फैब्रिक कपड़े के मास्क
इस मास्क को हर बार लगाने के बाद धोएं जरूर। यह आपको कोरोना से एक हद तक बचा सकता है। इसके बाद भी सावधानी एवं सोशल डिस्टेंस का पालन करना जरूरी है। मास्क के बीच सिल्क की परत जरूर होना चाहिए, क्योंकि सिल्क चार्ज्ड माइक्रो फाइबर की तरह होती है। इससे फिल्टर होने वाली हवा में वायरस नहीं रहते। इस मास्क को धोकर भी इस्तेमाल किया जा सकता है।
2. सर्जिकल मास्क
ये मास्क आसानी से मार्केट में उपलब्ध हैं। इन्हें कोई आसानी से इस्तेमाल कर सकता है। ये नीले या हरे रंग के हैं। नॉन वूलन मास्क ही सही सर्जिकल मास्क होते हैं, लेकिन हाई रिस्क वाली जगह में इस मास्क के इस्तेमाल के बावजूद इन्फेक्शन होने का खतरा रहता है। इन्हें धोकर इस्तेमाल नहीं किया जा सकता। एक बार इस्तेमाल कर डिस्पोज करें।
3. एन 95 मास्क
यह मास्क उन लोगों को इस्तेमाल करना चाहिए जो कोविड 19 पेशेंट्स के पास होते हैं। यह मास्क आपको वायरस से 95 प्रतिशत सुरक्षा देता है। इस प्रकार के मास्क बच्चों या बुजुर्गों को नहीं पहनने चाहिए, क्योंकि उन्हें इस मास्क से सांस लेने में तकलीफ हो सकती है। आईएसआई या एनआईओएसएच सर्टिफाइड मास्क ही खरीदें। इसमें चार्ज्ड माइक्रो फाइबर लेयर होती है।
सतर्कता...फेस मास्क लगाते समय इन बातों का रखें ध्यान
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hne_Deva hin_Deva mar_Deva hin_Deva hne_Deva hin_Deva hin_Deva zho_Hant eng_Latn